આ યુવાન ખેલાડીઓને શ્રદ્ધાંજલિ આપતાં મેનેજર ગેરી એલફિકે કહ્યું, ”આ બહુ જ દુઃખદ સમાચાર છે. અમે આ દુઃખમાંથી બહાર આવવાની કોશિશ કરી રહ્યા છીએ. એ બંને શાનદાર ખેલાડી હતા.” આ બંને ખેલાડીઓના મૃત્યુના સમાચાર એ સમયે આવ્યા, જ્યારે સવારે જાણવા મળ્યું કે ૨૪ વર્ષીય અંગત ટ્રેનર મેટ જોન્સ મૃતકોમાં સામેલ છે. જોન્સની બહેન બેકી જોન્સે ફેસબુક પર આ દુઃખદ સમાચાર શેર કર્યા હતા. એ દુર્ઘટનામાં ઓછામાં ઓછા સાત લોકોનાં મોત થયાં હતા, જ્યારે એક ગંભીર રીતે ઘાયલ થયો હતો. લગભગ ૧૪ ઈજાગ્રસ્તોને સારવાર આપવામાં આવી હતી.